'Prokureur', 11 ander vas oor veediefstal | Maroela Media
Van die verdagtes. Foto: SAPD
Die polisie in Mpumalanga het 'n 32-jarige man, wat glo 'n prokureur is, asook 11 ander verdagtes in hegtenis geneem vir die besit van vermoedelik gesteelde vee.
Brig. Leonard Hlathi, polisiewoordvoerder, het gesê die 32-jarige man is in die Breyten-omgewing in hegtenis geneem nadat die polisie inligting gekry het oor 'n "ooreenkoms" wat glo aangegaan is.
Lede van Middelburg se veediefstaleenheid het 'n operasie van stapel gestuur met die bystand van ander eenhede en 'n private veiligheidsmaatskappy, Anti-Crime Security Unit (ACSU).
"Die lede het op twee vragmotors afgekom wat vol vee gelaai is en 'n derde vragmotor wat hulle nog besig was om te laai."
Van die verdagtes het van die toneel gevlug, maar die 32-jarige man en nog 'n ander man is in hegtenis geneem. Die polisie het egter leidrade opgevolg waarna nog 10 verdagtes, tussen 34 en 53 jaar oud, in hegtenis geneem is.
Volgens Hlathi het die polisie op die drie vragmotors, 'n bakkie en R95 000 kontant beslag gelê. Die verdagtes sal binnekort in die hof verskyn op aanklag van veediefstal en die besit van vermoedelik gesteelde goedere.
Hlathi het gesê daar is vasgestel dat dit nie die eerste keer is dat die gemeenskap rondom Breyten onder veediefstal deurloop nie.
"Daar word ook berig dat twee mans en 'n vrou wat tydens die diefstal na die vee gekyk het, deur die verdagtes aangeval is. Hulle hande en voete is glo vasgebind en hulle is aangehou terwyl die verdagtes die vee gesteel het."
In die nuus Mpumalanga veediefstal
Jong prokureur van Kaap word vermis
Ai waar gaan ons heen. Weereens geld gierigheid. Hoe siek het ons samelewing geword.
Wys hulle gesigte…..
Misdadigers het baie regte Loun…word erg beskerm in SA…is eintlik n beskermde spesie,lyk of hulle op dieselde plek gevang is…en die polisie hou hulle apart,mens wonder hoekom? Seker versagtende omstandigheid bespreek vir die voorheen benadeeldes !
Dink net, een in jou geledere wat eerstehandse kennis het van gebeure en jou nog gratis gaan verdedig ook. Voorwaar 'n pluspunt . . .
Miskien het hy die boodskap van sy a en see vriend verkeerd verstaan toe die hom gevra het om "stemvee" vir die verkiesing te help aanry! He-he-he!